L 195/76 Euroopan unionin virallinen lehti 27.7.2010 KOMISSION PÄÄTÖS, annettu 26 päivänä heinäkuuta 2010, ylimääräisten merelläolopäivien myöntämisestä Portugalille ICES-alueilla VIII c ja IX a Cädizinlahtea lukuun ottamatta (tiedoksiannettu numerolla K(2010) 5011) (Ainoastaan portugalinkielinen teksti on todistusvoimainen) (2010/415/EU) EUROOPAN KOMISSIO, joka ottaa huomioon Euroopan unionin toiminnasta tehdyn sopi- muksen, ottaa huomioon Euroopan unionin vesillä ja Euroopan unionin aluksiin sellaisilla vesillä, joilla saalisrajoitukset ovat tarpeen, sovellettavien tiettyjen kalakantojen ja kalakantaryhmien kalas- tusmahdollisuuksien vahvistamisesta vuodeksi 2010 14 päivänä tammikuuta 2010 annetun neuvoston asetuksen (EU) N:o 53/2010 (!) ja erityisesti sen liitteessä II B olevan 7 kohdan, sekä katsoo seuraavaa: (1) — Asetuksen (EU) N:o 53/2010 liitteessä II B olevassa 5.1 kohdassa vahvistetaan niiden päivien enimmäismäärä, joina kokonaispituudeltaan vähintään 10 metriä pitkä unionin kalastusalus, jolla on mukanaan silmäkooltaan vähintään 32 millimetrin trooleja, ankkuroituja kierre- nuottia ja vastaavia pyydyksiä ja silmäkooltaan vähintään 60 millimetrin verkkoja sekä pohjasiimoja, saa olla ICES- alueilla VIII c ja IX a, Cädizinlahtea lukuun ottamatta, 1 päivän helmikuuta 2010 ja 31 päivän tammikuuta 2011 välisenä aikana. (2) — Liitteessä II B olevassa 7 kohdassa komissiolle annetaan valtuudet myöntää 1 päivän tammikuuta 2004 jälkeen toteutetun kalastustoiminnan pysyvän lopettamisen pe- rusteella lisämäärä päiviä, joina alus voi olla tietyllä maantieteellisellä alueella, kun sillä on mukanaan maini- tun kaltaisia pyydyksiä. (3) — Portugali toimitti 8 päivänä helmikuuta, 23 päivänä hel- mikuuta, 25 päivänä maaliskuuta ja 22 päivänä huhti- kuuta 2010 tietoja, joiden mukaan 28 kalastusalusta oli lopettanut toimintansa 1 päivän tammikuuta 2004 jäl- keen. Ottaen huomioon toimitetut tiedot ja liitteessä II B olevassa 7.1 kohdassa vahvistettu laskentatapa Portuga- lille olisi 1 päivän helmikuuta 2010 ja 31 päivän tam- mikuuta 2011 väliseksi ajaksi myönnettävä 19 ylimää- räistä merelläolopäivää aluksille, joilla on mukanaan mai- nitun liitteen 2 kohdan a alakohdassa täsmennettyjä pyy- dyksiä. (4) — Tässä päätöksessä säädetyt toimenpiteet ovat kalastuksen ja vesiviljelyn hallintokomitean lausunnon mukaiset, ON HYVÄKSYNYT TÄMÄN PÄÄTÖKSEN: 1 artikla 1. —Niiden päivien enimmäismääräksi, joina Portugalin lipun alla purjehtiva kalastusalus, jolla on mukanaan asetuksen (EU) N:o 53/2010 liitteessä II B olevan 2 kohdan a alakohdassa mainittu pyydys ja johon ei sovelleta mitään mainitun liitteen 5.2 kohdassa lueteltuja erityisedellytyksiä, saa mainitun liitteen taulukon I mukaisesti olla ICES-alueilla VIII c ja IX a, Cädizin- lahtea lukuun ottamatta, muutetaan 177 päivää vuodessa. 2. — Edellä olevassa 1 kohdassa tarkoitetulla päivien enimmäis- määrällä ei rajoiteta komission asetuksen (EU) N:o 53/2010 liitteessä II B olevan 7.5 kohdan perusteella tulevaisuudessa te- kemiä päätöksiä, jotka koskevat komission aiemmin kalastustoi- minnan pysyvän lopettamisen vuoksi myöntämien lisäpäivien uudelleen arviointia. 2 artikla Tämä päätös on osoitettu Portugalin tasavallalle. Tehty Brysselissä 26 päivänä heinäkuuta 2010. Komission puolesta Maria DAMANAKI Komission jäsen (1) EUVL L 21, 26.1.2010, s. 1.